open-index/open-wikipedia-markdown huggingface dataset:
Ikkerwâldster Feart

De **Ikkerwâldster Feart** is in opfeart yn de gemeente Dantumadiel. De feart rint fan de Wâldfeart nei Damwâld. De feart krúst de Lauwersseewei en komt oan de Achterwei yn it eardere Ikkerwâld, neist  it âld molkfabriek út.

De namme *Ikkerwâldster Feart* jildt sûnt 15 maart 2007 as de offisjele namme, as ferfanging foar de eardere offisjele namme *Akkerwoudstervaart*.

## Skiednis
De Ikkerwâldsterfeart wie mei de Wâldfeart in drokke trochfierrûte fan turf en biten nei Ikkerwâld. De Wâldfeart rûn fan Dokkum nei de Dokkumer Mar, wat tsjintwurdich de Geastmer Mar neamd wurdt, en dêrwei nei de Aldtsjerkstermar mei in sydtakke nei de Eeltsjemar Yn de hjersttiid yn de tritiger jierren wie it meastal in drokte fan komsa by de opslach fan de Ikkerwâldsterfeart. De skippen losten harren fracht, dy't dêrwei mei hynder-en-wein ôffierd waarden. 

Om 1880 hinne fear in oerdekt fearskip yn de Ikkerwâldsterfeart. It skip fan 11 ton, mei seil, hie de namme 'Hoop op zegen'. De 'Hoop op zegen' fear fan Ikkerwâld nei Dokkum en Ljouwert. Jan Johannes van der Woude wie de skipper oant 1880 en hie dêrmei ek de helte fan it eigendomsrjocht oer de feart.

In bekende turfskipper wie Fokke Harkes van der Meulen. In soad jierren hat er, en letter syn jongste soan Jacob, it turfferfier fan Drinte nei Ikkerwâld en omkriten fersoarge mei syn skip 'Wâldhulkje'. De ruilferkaveling en it yndamjen fan fearten twong soan Jacob op te hâlden.

Meardere skippen hienen by de Ikkerwâldsterfeart harren thúshaven yn de opslach, lykas it beurtskip fan de Feenstra's. Dat beurtskip foer op Ljouwert. Fierder lei der in frachtskip fan it molkfabryk 'De Dokkumer Wâlden' mei skipper Gosse Fokkens, foar it ferfier fan bûter en tsiis nei Ljouwert. De feart luts ek in soad jongerein. By de opslach 'de twadde hikke' wie in swimplak. Letter wienen der ek swimplakken by de Koarndyk en de Wâldfeart.
       
Foar 1890 wie de Ikkerwâldsterfeart min te befarren en koenen de skippers mei lijen by it doarp komme. Om de feart breder en djipper te meitsjen wie foar de twa eigeners, skipper Klaas Hoff en winkelman Tabe Johannes Annema, te djoer en sadwaande besochten se it by de gemeente. Yn it foarjier fan 1889 wienen de eigeners reewillich om de feart foar ûnderhâld en behear fergees oan de gemeente ôf te stean. De eigeners fan de lannen oan de feart ferkochten de nedige grûn foar de ferdjipping en ferbreding fan de feart. 
Op 2 july 1889 waard besluten om oer te gean ta de útfiering fan dit needsaaklike wurk. It wurk waard gund oan timmerman en oannimmer G. H. Volmer út Dokkum, hy betelle de wurklju lykwols sa min dat der yn augustus in wurkstaking folge. Neidat it wurk mei in wat heger lean fuortset waard, kaam it yn de maaitiid fan 1890 klear.

Nei de ruilferkaveling waard de Koarndyk oanlein om alle lannen om ûnder oare de Ikkerwâldsterfeart berikber te meitsjen. Foar guon minsken hie dit lykwols slimme gefolgen, want troch de oanlis fan de wei kaam der in daam te lizzen yn de feart. Skippers moasten oare thúshavens foar harren skippen sykje en foar de reedriders net ûnbelangryk: der moast tenei klúnd wurde om fanôf de Wâldfeart by Ikkerwâld te kommen.
Ingelumer Feart

De **Ingelumer Feart** is in feart yn de gemeente De Waadhoeke. De feart rint fan Ingelum oer Marsum en komt mei in grutte bôge út yn Ritsumasyl oan it Sylster Rak.

De namme *Ingelumer Feart* jildt sûnt 15 maart 2007 as de offisjele namme, as ferfanging foar de eardere offisjele namme *Engelumervaart*.
Ingherne

De **Ingherne** is in mar yn de gemeente Súdwest-Fryslân. It is in diel fan de Snitser Mar en leit in eintsje noardeastlik fan rekreaasjegebiet De Potten. De Aldsylroede komt út yn Ingeherne.

De namme *Ingherne* jildt sûnt 15 maart 2007 as de offisjele namme, as ferfanging foar de eardere offisjele namme *Enghorne*.
Jaanfeart

De **Jaanfeart** is in feart yn de gemeente Ljouwert. De feart rint fan Jorwert oer De Him en Jeth en komt by Britswert út yn de Frjentsjerter Feart.

De namme *Jaanfeart* jildt sûnt 15 maart 2007 as de offisjele namme, as ferfanging foar de eardere offisjele namme *Jaanvaart*.
Imerwyk

De **Imerwyk** is in feart yn de gemeente Smellingerlân. De wyk rint fan de N31 by Drachten benoarden Drachtster Kompenije wol fiif kilometer yn noardeastlike rjochting oant De Skieding. De wyk is groeven yn de tiid fan de feanterij.

De namme *Imerswyk* jildt sûnt 15 maart 2007 as de offisjele namme, as ferfanging foar de eardere offisjele namme *Imerwijk*.
Jaansleat

De **Jaansleat** (net te betiizjen mei de Jaanfeart) is in feart yn de gemeente De Fryske Marren. De feart is de ferbining tusken de Kûfurd en de Langwarder Wielen.

De namme *Jaansleat* jildt sûnt 15 maart 2007 as de offisjele namme, as ferfanging foar de eardere offisjele namme *Janesleat*.
Jankedobbe

De **Jankedobbe** is in dobbe of marke yn de gemeente Smellingerlân. De dobbe leit west fan De Houtigehage fuort west fan de N358 foar it rekreaasjepark Strandheem yn de Grinslanner gemeente Grootegast oer.

De namme *Jankedobbe* jildt sûnt 15 maart 2007 as de offisjele namme, as ferfanging foar de eardere offisjele namme *Janke Dobbe*.
Jaarlasleat

De **Jaarlasleat** is in wetter yn de gemeente Noardeast-Fryslân. **Jellegat** is de pleatslike namme foar de Jaarlasleat, dy't de Suderie mei de Peazens ferbynt. By Wetsemer tille sit in keardaam yn de feart.

Eartiids lei der eastlik fan Wetsens in spoarbrêge foar "It Dokkumer Lokaaltsje" oer it wetter.

It doarpswapen fan Wetsens hat in blauwe balke dy't de Jaarlasleat foarstelt. De feart is neamd nei de eardere Jaarlastate yn Wetsens.
Jelsumer Feart

De **Jelsumer Feart** is de grinssfeart tusken de gemeentes Ljouwert en Ljouwert. De feart rint fan Jelsum nei it suden en rint by de Ljouwerterbosk nei it easten om út te rinnen yn de Dokkumer Ie.

De namme *Jelsumer Feart* jildt sûnt 15 maart 2007 as de offisjele namme, as ferfanging foar de eardere offisjele namme *Jelsumervaart*.
De Jokse

**De Jokse** is in feart yn de gemeente Ljouwert. It eastlike diel foarme earder de grins mei de gemeente Boarnsterhim en tagelyk tusken de Tsjaarder Polder en Polder Lyts Friesma. De feart rint fan Tsjaard, by Wurdum, nei de Ringsleat.
Jonkersgat

It **Jonkersgat** is in feart yn de gemeente Opsterlân. De feart rint west fan De Gordyk fan de wei De Plasse nei de Nije Feart.
Jentsjemar

De **Jentsjemar** is in mar yn de gemeente De Fryske Marren. De mar leit súd fan de Langsturtepoel yn polder De Bloksleat. Oan de súdlike ouwer is de tagong nei de Fammensrakken.

De namme *Jentsjemar* jildt sûnt 15 maart 2007 as de offisjele namme, as ferfanging foar de eardere offisjele namme *Jentjemeer*.
Jiskenhúster Mar

De **Jiskenhúster Mar** is in mar yn de gemeente De Fryske Marren. De mar leit besuden Teroele en west fan Jiskenhuzen. De mar stiet yn ferbining mei it Prinses Margrietkanaal en troch de Jiskenhúster Feart komt men yn Jiskenhuzen.

De namme *Jiskenhúster Mar* jildt sûnt 15 maart 2007 as de offisjele namme, as ferfanging foar de eardere offisjele namme *Idskenhuistermeer*.
Jorwerter Feart

De **Jorwerter Feart** is in feart yn de gemeente Ljouwert. De feart rint fan Jorwert oer Bears nei de Hege Dyk benoarden Weidum. Oan de oare, eastlike kant fan de dyk hjit it wetter de Wielster Feart.

De namme *Jorwerter Feart* jildt sûnt 15 maart 2007 as de offisjele namme, as ferfanging foar de eardere offisjele namme *Jorwerdervaart*.
De Jousen

**De Jousen** is in wetter yn de gemeente Ljouwert. De feart rint fan 'e polder it Britsumer Aldlân east fan Koarnjum nei de Koarnjumer Feart yn it Koarnjumer Aldlân.

De namme *De Jousen* jildt sûnt 15 maart 2007 as de offisjele namme, as ferfanging foar de eardere offisjele namme *Joussen*.
Jouster Feartsje

It **Jouster Feartsje** is in feart yn de gemeente Súdwest-Fryslân en foarme foar de gemeentlike werydieling de grins fan de gemeentes Wymbritseradiel en Skarsterlân. De feart rint troch de Grutte Griene oan de Snitser Mar. Op healwei stiet de feart fuort yn ferbining mei de Snitser Mar: de Gossepeallen.

It Jouster Feartsje rint fan de Goaiïngarypster Puollen by de Gudzekop nei it noardwesten en komt út op de grins fan Modderige Geau en it Krúswetter. 

Yn de sleat lizze simmerdeis altyd in soad boatsjes yn de lijte fan de wâl by de  Snitser Mar.

De namme *Jouster Feartsje* jildt sûnt 15 maart 2007 as de offisjele namme, as ferfanging foar de eardere offisjele namme *Joustervaart*.
Jouster Sylroede

De **Jouster Sylroede** is in feart yn de gemeente De Fryske Marren. De namme *Jouster Sylroede* jildt sûnt 15 maart 2007 as de offisjele namme, as ferfanging foar de eardere offisjele namme *Zijlroede*. De sylroede ferbynt De Jouwer mei de Noarder Alde Wei. De feart stiet yn ferbining mei de Noardbroekster Feart. De Sylroede begjint by de jachthaven fan De Jouwer en rint yn westlike rjochting. It kanaal splyt it doarp De Broek yn in noardlik en in súdlik diel. It kanaal rint by de Jouster Slûs út yn de Noarder Aldewei.

## Jouster skipswerf
By it begjin fan de Sylroede leit oan de kant fan de Slachtedyk de ferneamde Jouster skipswerf fan de Jong. De skiednis fan dy werf giet yn elts gefal werom oant 1653. Yn it Frysk Skipfeartmuseum yn Snits lizze noch dokuminten fan historikus P.S. Roarda út Ljouwert fan mear as trije iuwen werom.

Destiids waarden dêr grutte houten skippen boud as koggeskippen en galjoenen. It wiene seeskippen dy't alle Europeeske wetters befarden. De seeweardige skippen farden troch de Sylroede nei de Jouster slûs en dan troch de Noarder Aldewei nei de Fryske marren en fierder.

## Kolk en Hurdspytsje
It wetter tusken it sintrum fan De Jouwer en it Hurdspytsje (ek wol: *Oerspitting*) wurdt De Kolk neamd en rint lâns it Tolhûs, dêr't oant mids tweintichste iuw in flapbrêge wie. Der koe doe troch in skutslûs fard wurde yn it ferlingde fan De Kolk nei it Hurdspytsje. It Hurdspytsje dat by de Bantsterskâns út de Hearresleat fuortkomt, en dat lâns Nijehaske, Aldehaske en Haskerhoarne troch De Jouwer rint, en komt dan as Sylroede út yn de Noarder Aldewei. Oan it Hurdspytsje leine túnboubedriuwen en in grientefeiling. De te feilen griente waard mei boaten oanfierd.
Juffersgat

It **Juffersgat** is in feart yn de gemeente Smellingerlân. It kanaal ferbynt De Pein mei it Nije kanaal nei Drachten. Op de hoeke fan it Juffersgat en it Nije Kanaal stiet de suveringsynstallaasje.

De namme *Juffersgat* jildt sûnt 15 maart 2007 as de offisjele namme, as ferfanging foar de eardere offisjele namme *Nieuwe Kanaal*.
Jurjensleat

De **Jurjensleat** is in feart yn de gemeente Súdwest-Fryslân. De feart foarme foar de gemeentlike weryndieling de grinsfeart tusken de gemeenten Wymbritseradiel en Skarsterlân. De feart is in ûnderdiel fan de ferbining tusken de Langwarder Feart mei de Goaiïngarypster Puollen. Fan de Langwarder Feart hjit it earste dielen de Steatebocht en it Stobberak, foarby it fiadukt ûnder de A7 krijt it de namme Hoarsewei en Jurjensleat. De Jurjenssleat rint dan fierder troch de Langsturtepoel en de Frijgerssleat nei de Goaiïngarypster Puollen.

De namme *Jurjensleat* jildt sûnt 15 maart 2007 as de offisjele namme, as ferfanging foar de eardere offisjele namme *Jurgenssloot*.
Jonkerswyk

De **Jonkerswyk** is in feart yn de gemeente Opsterlân. De wyk leit east fan De Gordyk en rint noardwest fan Jobbegea nei de Skoatterlânske Kompanjonsfeart tusken Hanebuorren en Foksebuorren.

In wyk is in fan de haadfeart ôfgeande lytsere feart om turf ôf te fieren.

De namme *Jonkerswyk* jildt sûnt 15 maart 2007 as de offisjele namme, as ferfanging foar de eardere offisjele namme *Jonkerswijk*.
De Jordaan (feart)

**De Jordaan** is in feart yn de gemeente Dantumadiel en foarmet foar in part de grins mei Tytsjerksteradiel. De feart rint troch Polder De Oaljefant en is de ferbining tusken de De Moark en de Dokkumer Ie. 

De namme *De Jordaan* jildt sûnt 15 maart 2007 as de offisjele namme, as ferfanging foar de eardere offisjele namme *Jordaan*.
De Kaai

**De Kaai** is in feart yn de gemeente De Fryske Marren. De feart is de ferbining fan de noardkant fan de Langwarder Wielen mei De Brekken. Oan de westkant leit polder De Kaai en mear eastlik leit it Bokkewiel.
Kaaifeart

De **Kaaifeart** (Biltsk en offisjeel: *Kaaifaart*; Nederlânsk: *Kadijkstervaart*) is in feart yn de gemeente De Waadhoeke. It kanaal rint tusken Aldebiltsyl en Nijebiltsyl. De feart rint njonken de Van Albadawei en is de skiedsleat tusken Mûontsebiltpolder en de Eastpolder.

De namme *Kaaifeart* jildt sûnt 15 maart 2007 as de offisjele namme, as ferfanging foar de eardere offisjele namme *Kadijkstervaart*.
Kâlde Mage

De **Kâlde Mage** is in mar yn de gemeente De Fryske Marren. De mar stiet yn ferbining mei de Terhernster Puollen en it Krúswetter. Oan de poel leit it eilân de Brouwers Acht en lâns de Skinkepôle is der ferbining mei de Terkaplester Puollen. Oan de noardside leit it eilân Grutsân mei dêrefter de Meinesleat.

De namme *Kâlde Mage* jildt sûnt 15 maart 2007 as de offisjele namme, as ferfanging foar de eardere offisjele namme *Koude Maag*.
Keegenster Ryd

De **Keegenster Ryd** is in feart yn de gemeente Kollumerlân. De feart slút oan op De Grúts en rint benoarden it Grutte Ear fan polder De Keegen mei in soad bochten nei de Alde Lauwers. 

*Ried* of *ryd* is in âlde namme foar in wetterrin. De feart ûntstie út in streamke en hat dan ek in meänderjend ferrin. It rint mei in bocht om de polder De Keegen mei de buorskip De Keegen. Oer in grut diel fan de lingte foarmet de Keegenster Ryd de grins tusken de himriken fan Warfstermûne en Boerum.

De namme *Keegenster Ried* jildt sûnt 15 maart 2007 as de offisjele namme, as ferfanging foar de eardere offisjele namme *Keegensterried*.
Ketelermar

De **Ketelermar** is in mar yn de gemeente Tytsjerksteradiel. De mar leit besuden De Lytse Geast tusken de Simen Halbeswei en de Louwsmarwei.

De namme *Ketelermar* jildt sûnt 15 maart 2007 as de offisjele namme, as ferfanging foar de eardere offisjele namme *Ketelermeer*.
Kipfeart

De **Kipfeart** is in feart yn de gemeente Súdwest-Fryslân beëasten de stêd Snits. De feart rint fan Gau yn súdeastlike rjochting ûnder de Koaiwei troch nei de Gaustersyl om dêr út te rinnen yn de Gauster Hoppen en de Snitser Mar.

De namme *Kipfeart* jildt sûnt 15 maart 2007 as de offisjele namme, as ferfanging foar de eardere offisjele namme *Kipsloot*.
Kanadamar

De **Kanadamar** of **Aekingeamar** (Stellingwerfsk en offisjeel: *Kannedemeer*, ek wol *Aekingameer*) is in keunstmjittich marke yn de gemeente Eaststellingwerf, bewesten de Keale Dunen en eastlik fan Elslo yn de buorskip Kanada. It leit yn 'e himrik fan Elslo.

De Kanadamar is in earder sângat dêr't yn 1960 sân wûn is foar de oanlis fan de N381. De mar leit yn it Nasjonaal Park It Drintsk-Fryske Wâld en wurdt beheard troch Steatsboskbehear. It marke is rûn mei in eilantsje yn 'e midden. It gat hat op guon plakken in djipte fan goed 30 meter en is dêrom op dy plakken gefaarlik foar swimmers. Yn it ferline binne der ferskate persoanen ferdronken.

De namme *Kannedemeer* jildt sûnt 15 maart 2007 as de offisjele namme, as ferfanging foar de eardere offisjele namme *Canadameer*.


Ofbyld:Panorama van het Canadameer.jpg
Lytse Blikfeart

De **Lytse Blikfeart** (Biltsk en offisjeel: *Klaine Blikfaart*; Nederlânsk: *Kleine Blikvaart*) is in feart yn de gemeente De Waadhoeke. De feart rint fan de Suderwei (N393) besuden Sint-Jabik yn súdeastlike rjochting en komt út yn it Wiersylster Rak benoarden Wier.

De namme *Klaine Blikfaart* jildt sûnt 15 maart 2007 as de offisjele namme, as ferfanging foar de eardere offisjele namme *Kleine Blikvaart*.
Kleasterfeart

De **Kleasterfeart** is in feart yn de gemeente Súdwest-Fryslân. De kleasterfeart rint nei in kleasterterp fan Aldekleaster by Hartwert nei de omkriten fan Boazum. Tsjintwurdich is de feart it westlike ferlingde fan de Hidaarder Feart by Hidaard nei de Boalserter Feart. Oan de Alde Kleasterfeart stiet de wynmotor Hartwert. 

De namme *Kleasterfeart* jildt sûnt 15 maart 2007 as de offisjele namme, as ferfanging foar de eardere offisjele namme *Oude Kloostervaart*.
Kamper Feart

De **Kamper Feart** is in feart yn de gemeente De Fryske Marren. De feart rint tusken de Skoatterdyk en de Tsjûkemar njonken de Feandyk. De feart leit tusken de Feanpolder fan Ychten en de Polder fan Eastersee.

De namme *'Kamper Feart* jildt sûnt 15 maart 2007 as de offisjele namme, as ferfanging foar de eardere offisjele namme *Kampervaart*.
Klidzerak

It **Klidzerak** is in feart yn de gemeente Opsterlân. De feart rint nei in heakske bocht fan Polder De Klidze nei it eastlik lizzende De Gordyk. Nei de ûndertrochgong by de wei Alde Ie hjit it Klidzerak De Kromten. Foar de heakske bocht hjit it wetter de Nije Feart

De namme *Klidzerak* jildt sûnt 15 maart 2007 as de offisjele namme, as ferfanging foar de eardere offisjele namme *Klisserak*.
Klifrak

It **Klifrak** is in feart yn de gemeente Súdwest-Fryslân. By de jachthaven, oan de eastkant fan Warkum, krúst de Warkumer Trekfeart it nei it súdeasten rinnende Langfliet. It earste stik fan dat Langfliet, mei in bocht der yn, hjit it Klifrak.
De Klok (wetter)

**De Klok** is in mar yn de gemeente De Fryske Marren. It is in diel fan de Snitser Mar tusken de polder benoarden Goaiïngaryp en it eilân de Lytse Griene. Oan de súdkant fan De Klok lizze de Goaiïngarypster Puollen.
Klynsmafeart

De **Klynsmafeart** is in seis kilometer lange feart yn de gemeente De Fryske Marren. De feart rint yn de Feanpolder fan Ychten. Nei in heakske bocht yn de Bânsleat rint de Klynsmafeart yn noardlike rjochting en komt út yn de Pier Christiaanssleat.
 
De namme *Klynsmafeart* jildt sûnt 15 maart 2007 as de offisjele namme, as ferfanging foar de eardere offisjele namme *Klijnsmavaart*.
Knipsleat

De **Knipsleat** (Stellingwerfsk en offisjeel: *Knipsloot*) is in feart yn de gemeente Eaststellingwerf. De feart rint west fan it Haulerfjild nei de eastkant fan Waskemar.

De namme *Knipsloot* jildt sûnt 15 maart 2007 as de offisjele namme, as ferfanging foar de eardere offisjele namme ''Knipslootswijk'.
Koaiboutfeart

De **Koaiboutfeart** is in feart op de grins fan de gemeentes Ljouwert en Tytsjerksteradiel. De feart is de ferbining tusken de noardkant fan it Sierdswiel en De Ryd besuden Gytsjerk.

De namme *Koaiboutfeart* jildt sûnt 15 maart 2007 as de offisjele namme, as ferfanging foar de eardere offisjele namme ''Kooiboutvaart'.
Kletsefeart

De **Kletsefeart** is in feart yn Stiens yn de gemeente Ljouwert.
De feart is in ôftakking fan de Stienzer Feart en in befarbere ferbining tusken de Stienzer wenwyk Aldlân mei de Dokkumer Ie.
Koaisleat (Bantegea)

De **Koaisleat** is in feanfeart yn de gemeente De Fryske Marren. De east-west rinnende feart leit  besuden Bantegea en is de grinssleat tusken de polders De Koai/Lange Halen mei polder de Kromme Warren. Dêr stiene begjin 20e iuw noch in tal turfgravershúskes.

De namme *Koaisleat* jildt sûnt 15 maart 2007 as de offisjele namme, as ferfanging foar de eardere offisjele namme *Kooisloot'.

It wurdt ek neamd as *Kooivaart'' dy't as earder feanrivierke yn ferbining stie mei de Tsjonger.
Koaisleat (Earnewâld)

De **Koaisleat** is in feart yn de gemeente Tytsjerksteradiel. De feart rint njonken de Koaidyk oan de noardeastkant fan Earnewâld tusken de Tsjerkweisfeart en de pleats Fjildsicht.

De namme *Koaisleat* jildt sûnt 15 maart 2007 as de offisjele namme, as ferfanging foar de eardere offisjele namme ''Kooisloot'.
Koarnjumer Feart

De **Koarnjumer Feart** is in feart yn de gemeente Ljouwert. De feart rint east-west tusken de Dokkumer Ie en Koarnjum. De Koarnjumer Feart rint troch it Koarnjumer Aldlân en foar in grut part njonken de Aldlânsdyk.

De namme *Koarnjumer Feart* jildt sûnt 15 maart 2007 as de offisjele namme, as ferfanging foar de eardere offisjele namme ''Cornjumervaart'.
Koarnwerter Feart

De **Koarnwerter Feart** is in feart yn de gemeente Súdwest-Fryslân. De feart rint fan Hou by it begjin fan de Ofslútdyk efter de Iselmardyk nei it suden lâns Koarnwert. By Sotterum bûcht de feart ôf nei it easten en komt besuden Wûns út yn de Molkfeart.

De namme *Koarnwerter Feart* jildt sûnt 15 maart 2007 as de offisjele namme, as ferfanging foar de eardere offisjele namme ''Kornwerdervaart'.
Koarte Suwei

De **Koarte Suwei** is in marke op de grins fan de gemeentes Tytsjerksteradiel en Dantumadiel. It marke leit súdeast fan Readtsjerk besuden de mar Swarte Broek, yn 'e himrik fan Feanwâlden (Dantumadiel) en Mûnein (Tytsjerksteradiel). Nei it suden giet de Koarte Suwei oer yn de Lange Suwei dy't de grins oanjout tusken it Ottema-Wiersmareservaat en de Sippenfennen.

De namme *Koarte Suwei* jildt sûnt 15 maart 2007 as de offisjele namme, as ferfanging foar de eardere offisjele namme ''Korte Suaweg'.
Koarte Wyk (Drachten)

De **Koarte Wyk** is in wyk yn de gemeente Smellingerlân. De feart is ien fan de hiele soad eardere wiken eastlik fan Drachten. De Koarte Wyk rint fan Drachtster Kompenije noardeast nei de Skieding (N358) en rint bylâns de Swarte Wyk en de Bline Wyk.

In *wyk* is in fan de haadfeart ôfgeande lytsere feart om turf ôf te fieren.

De namme *Koarte Wyk* jildt sûnt 15 maart 2007 as de offisjele namme, as ferfanging foar de eardere offisjele namme *Korte Wijk*.
Koartfliet

De **Koartfliet** is in feart yn de gemeente Súdwest-Fryslân. It is it ferlingde fan it Klifrak en it Langfliet dy't fan Warkum yn de rjochting fan de Sânmar en de Grutte Gaastmar rinne. De Koartfliet rint fan de Sânige Grûns/De Grûnzen nei de Sânmar rint.

De namme *Koartfliet* jildt sûnt 15 maart 2007 as de offisjele namme, as ferfanging foar de eardere offisjele namme *Korte Vliet*.
Koldykster Rak

It **Koldykster Rak** is in feart yn de gemeente Ljouwert. It rak is in noardlike dwersfeart fan it Eagumer Djip/Pomprak. Flakby rint in oare dwersfeart, de Bouwesleat.

De namme *Koldykster Rak* jildt sûnt 15 maart 2007 as de offisjele namme, as ferfanging foar de eardere offisjele namme *Koldijkster Rak*.
Kontribúsjefeart

De **Kontribúsjefeart** is in feart yn de gemeente Ferwerderadiel. De feart rint fan de Hearreweister Feart east fan Wânswert en de Wurdsterterp nei it noarden. By Aldepiip splitst it wetter yn de Marrumer Feart nei it westen, de Burmaniafeart nei it noardwesten en De Traan nei it noardeasten.
Koopmanswyk

De **Koopmanswyk** is in sleat yn de gemeente It Hearrenfean. De wyk rint fan de westkant fan Jobbegea rjochting de Skoatterlânske Wei nei de dyk Lúksemburch. Der rinne in soad wiken yn dit gebiet. De Koopmanswyk rint tusken en bylâns de Frederikswyk en de Wolter Jagerswyk.

In *wyk* is in fan de haadfeart ôfgeande lytsere feart om turf ôf te fieren.

De namme *Kooopmanswyk* jildt sûnt 15 maart 2007 as de offisjele namme, as ferfanging foar de eardere offisjele namme *Koopmanswijk*.
Kostersfeart

De **Kostersfeart** is in feart yn de gemeente Tytsjerksteradiel. De feart rint fan Garyp nei it noardwesten, ûnder de Stinswei troch en komt út yn de Ringsleat by de polderdyk om de Wide Ie.

De namme *Kostersfeart* jildt sûnt 15 maart 2007 as de offisjele namme, as ferfanging foar de eardere offisjele namme *Pastorievaart*.
Koarte Wyk (De Gordyk)

De **Koarte Wyk** is in feart yn de gemeente Opsterlân. De feart rint east fan De Gordyk en hjit súdliker, nei in knik yn de wetterrin, Lange Wyk. De Koarte Wyk bûcht healwei De Gordyk nei it easten en hjit dan Opsterlânske Kompanjonsfeart.

In wyk is in fan de haadfeart ôfgeande lytsere feart om turf ôf te fieren.

De namme *Koarte Wyk* jildt sûnt 15 maart 2007 as de offisjele namme, as ferfanging foar de eardere offisjele namme *Korte Wijk*.
Koudumer Feart

De **Koudumer Feart** is in feart yn de gemeente Súdwest-Fryslân. De feart rint fan de Krússleatsbrêge west fan Koudum lâns de jachthaven en de noardkant fan Koudum en de slieperdyk fierder nei it noardeasten om út te rinnen yn de Swarte Wâlde.

De namme *Koudumer Feart* jildt sûnt 15 maart 2007 as de offisjele namme, as ferfanging foar de eardere offisjele namme *Koudumer Var*.
Kâlde Feart

De **Kâlde Feart** (Biltsk en offisjeel: *Kouwe Faart*; Nederlânsk: *Koude Vaart*) is in feart yn de gemeente De Waadhoeke. De feart ferbynt de Blikfeart benoarden Berltsum mei Swarte Haan oan de Waadseedyk. Tusken Sint Anne en Sint-Jabik giet de Kâlde Feart ûnder de N393 troch en twa kilometer noardliker trochsnijt de feart de Aldebiltdyk en de Aldebiltdykster Feart.

De namme *Kouwe Vaart* jildt sûnt 15 maart 2007 as de offisjele namme, as ferfanging foar de eardere offisjele namme *Koude Vaart*.
Kromme Grou

De **Kromme Grou** is in feart yn de gemeente Ljouwert. It wetter is it ferlingde fan De Boarn by Jirnsum en bûcht noardeastlik fan Jirnsum ôf nei Grou . It stik nei de suveringsynstallaasje en de spoarbrêge hjit Rjochte Grou.

De namme *Kromme Grou* jildt sûnt 15 maart 2007 as de offisjele namme, as ferfanging foar de eardere offisjele namme *Kromme Grouw*.
Kromme Knilles

De **Kromme Knilles** is de namme fan De Boarn tusken Aldskou en Akkrum, yn de gemeente It Hearrenfean. Neffens de sêge fan de Akkrumer reuzen wie 'Kromme Knilles' de namme fan de reus dy't dit stik fan De Boarn groeven hat. It tsjut yn alle gefallen ek op it sterke meänderjen dêrfan.

Yn Akkrum komt de Meinesleat út op de Kromme Knillis, by Aldskou komt de Kromme Knillis út op de fjouwersprong mei it Prinses Margrietkanaal, it Rak fan Ungemak en de Nije Wjittering. Yn de 19e iuw wie likernôch healweis oan de noardkant fan de Kromme Knillis fia in syl in ferbining nei de Bokkumer Mar. Bysûnder is fierders dat krekt bûten Akkrum, oan de westkant oer in lytse hûndert meter noch in stikje uterwaard fan de Boarn bewarre bleaun is.
Kromsleatsrak

It **Kromsleatsrak** is in rak, yn de gemeente Ljouwert, fan de Wergeaster Feart. It is it rak dêr't de Kromme Sleat op útkomt. Nei it noarden is it oare rak it Eagumer Djip; nei it suden is it oare rak it Koldykster Rak .

De namme *'Kromsleatsrak* jildt sûnt 15 maart 2007 as de offisjele namme, as ferfanging foar de eardere offisjele namme *Kromslootsrak*.

## Sjoch ek
* Fryske wetters
Kromme Sleat (Idaerd)

De **Kromme Sleat** is in feart yn de gemeente Ljouwert. De feart rint fan Idaerd nei it easten en komt út yn it Eagumer Djip.
Krûme Wjittering

De **Krûme Wjittering** is in feart yn de gemeente It Hearrenfean. De feart rint fan de Fjoerlânswei (besuden Aldeboarn) oan de noardkant fan De Deelen nei it Nije Deel, ek wol Twadde Deel neamd.

De namme *'Krûme Wjittering* jildt sûnt 15 maart 2007 as de offisjele namme, as ferfanging foar de eardere offisjele namme *Kromme Wetering*.
Baarderbuorren (Arum)

**Baarderbuorren** is in buorskip yn de gemeente Súdwest-Fryslân. Hy leit east fan Arum. De name wurdt ek oantroffen as **Bairdt** en **Baerd**, **Baerderbuyren**, **Baardebuiren** en **Baarderburen**.

Yn in stik lân op Baarderbuorren is in skelet fûn fan in bern, dat dêr om sawat 100 jier foar de jiertelling begroeven wêze moat. Dêrom tinkt men ek dat Arum ûntstien is op it plak fan Baarderbuorren. 

Yn 2006 is it Baarderbuorren Bosk iepene mei in lampionoptocht. Yn de bosk leit in poel.
Krûme Ie

De **Krûme Ie** is in feart yn de gemeente Tytsjerksteradiel. It brede wetter is in diel fan it Prinses Margrietkanaal oan de súdwestkant fan Burgum, foar it Hendrik Bulthuis Akwadukt. East fan de Smelle Ie leit de Wide Ie.

De namme *Krûme Ie* jildt sûnt 15 maart 2007 as de offisjele namme, as ferfanging foar de eardere offisjele namme *Kromme Ee*.
Krúsdobbe

De **Krúsdobbe** is in mar yn de gemeente Tytsjerksteradiel. De mar leit yn De Alde Feanen besuden Earnewâld tusken de Fokkesleat en de Headamsleat.

De namme *'Krúsdobbe* jildt sûnt 15 maart 2007 as de offisjele namme, as ferfanging foar de eardere offisjele namme *Kruisdobbe*.
Krúsfeart

De **Krúsfeart** is in feart yn de gemeente Opsterlân. De feart rint tusken Jobbegea en De Gordyk. De feart stiet yn ferbining mei de Nije Feart súdwest fan De Gordyk en mei de Djippe Wyk tusken Jobbegea en Hanebuorren.

De namme *'Krúsfeart* jildt sûnt 15 maart 2007 as de offisjele namme, as ferfanging foar de eardere offisjele namme *Kruisvaart*.
Krússleat

De **Krússleat** is in feart yn de gemeente Súdwest-Fryslân. De feart rint is it ferlingde fan de Yndyk en rint fan de Krússleatsbrêge nei De Moarre. By de Krússleatsbrêge giet de Koudumer Feart oer yn De Grûnzen.

De namme *'Krússleat* jildt sûnt 15 maart 2007 as de offisjele namme, as ferfanging foar de eardere offisjele namme *Kruissloot*.
Krúswetter (Snits)

It **Krúswetter** is in mar yn de gemeente Snits. De mar leit op it krúspunt Houkesleat-Modderige Geau/Prinses Margrietkanaal oan it Grutskar, tichtby it Starteilân yn de Snitser Mar. 

De namme *'Krúswetter* jildt sûnt 15 maart 2007 as de offisjele namme, as ferfanging foar de eardere offisjele namme *Kruiswater*.
De Kromten

**De Kromten** is in feart yn de gemeente Opsterlân. De feart rint troch polder De Finnen en ferbynt de Nije Feart  mei De Gordyk.
Krúswetter (Feanwâlden)

It **Krúswetter** is in feart yn de gemeente Dantumadiel. De feart leit benoarden Feanwâlden oan de westkant fan it Houtwiel. Nei it suden rint de Feanwâldster Feart nei Feanwâlden, nei it easten komt er út yn de Falomster Feart.

De namme *Krúswetter* jildt sûnt 15 maart 2007 as de offisjele namme, as ferfanging foar de eardere offisjele namme *Kruiswater*.
Krúswetters

De **Krúswetters** is in fjouwersprong fan wetters op de grins fan de gemeenten Ljouwert en Tytsjerksteradiel. Hjir komme de Rochsleat fanút Warten en de Lange Sleat fanút Earnewâld op it Prinses Margrietkanaal út. De namme *Krúswetters* jildt sûnt 15 maart 2007 as de offisjele namme, as ferfanging foar de eardere offisjele namme *Kruiswaters*.
Kûbaarder Feart

De **Kûbaarder Feart** is in feart yn de gemeente Súdwest-Fryslân. De feart is de ferbining fan Kûbaard mei de Boalserter Feart. De feart rint ek lâns de buorskippen De Grits en Swarte Beien. 

De namme *'Kûbaarder Feart* jildt sûnt 15 maart 2007 as de offisjele namme, as ferfanging foar de eardere offisjele namme *Kubaardervaart*.
De Kûfurd

**De Kûfurd** is in mar op de grins fan de gemeenten Súdwest-Fryslân en De Fryske Marren.

It is in langhalich mar. De mar is neamd nei de streek de * Kûfurd* dêr't ek it buorskip Koufurderrige yn leit. In furde is in plak dêr't boeren harren kij troch in wâd drifken. Boeren fan de eastkant fan De Kûfurd, út Diken, drifken simmerdeis harren fee troch de mar nei de greiden oan de oare kant. Troch De Kûfurd rint in sânopdûking, sawat fan Langwar nei Lippenwâlde, dy't de ûndjippe mar goed troch te wâdzjen makket. By de oanlis fan it Prinsesse Margrietkanaal is der lykwols in soal troch de sânopdûking groeven. Toponimen lykas 'Sângeast' en 'Sânsleat' ferwize nei deselde sânopdûking. Nei Lippenwâlde rint de opdûking troch nei Osingahuzen en Aldegea nei Sânfurd.

Oan de mar lizze gjin doarpen, dêrtroch is it fan minder grut belang foar de wettersport as bygelyks de Hegemer Mar en de Sleattemer Mar. De mar wurdt lykwols drok befearn, om't it Prinses Margrietkanaal der trochhinne rint. Fierders hat de mar goede ferbinings mei oare marren:

* De Hegemer Mar oer it Johan Frisokanaal troch de Jeltesleat;
* De Langwarder Wielen troch de Jaansleat;
* De Sleattemer Mar troch De Welle en de De Ie;
* De Jiskenhúster Mar en de Grutte Brekken fia it Prinses Margrietkanaal;
* De Snitser Mar fia it Prinses Margrietkanaal

Bûten it soal is de mar op in soad plakken te ûndjip foar de measte boaten.
Kuilart

De **Kuilart** is in mar yn de gemeente Súdwest-Fryslân. De mar is in útham fan De Holken. De mar stiet ek yn ferbining mei it Johan Frisokanaal east fan de Galamadammen. By de Kuilart is in grut rekreaasjeterrein.
Lange Daam

De **Lange Daam** is in feart yn de gemeente De Waadhoeke. De feart is de ferbining tusken de Aldmear en de Boalserter Feart. It wetter rint east fan Bonkwert en Iens.

De namme *'Lange Daam* jildt sûnt 15 maart 2007 as de offisjele namme, as ferfanging foar de eardere offisjele namme *Spannumeropvaart*.
Lange Luts

De **Lange Luts** is in mar yn de noardwesthoeke fan de gemeente Smellingerlân. De mar is in diel fan de De Grêft súd fan de Rengerspôle en noard fan Sytebuorren.

De namme *Lange Luts* jildt sûnt 15 maart 2007 as de offisjele namme, as ferfanging foar de eardere offisjele namme *Lange Lits*.
Lange Rak

It **Lange Rak** wie in skipfeart, mar is sûnt 1955 in ôfwetteringskanaal yn de gemeente Opsterlân. De feart rûn fan it stee dêr't it âlde suvelfabryk fan De Tynje stiet, tusken de Warrewei en de Riperwei, op de Nije Feart by de Ulesprong ta.

## Skiednis
Oant ±1620 ta wie it Lange Rak in lange sydrivier, dy't dwers troch de mieddens kringele, en by Easterboarn de Boarn ynstreamde. 

Nei't de jonkers fan Dekema it earst besocht hienen, lieten om 1650 hinne de Hearen Kompanjons dit wetter slatte ta in befarbere rjochte feart. Sa'n rjocht ein feart tusken twa bochten yn hjit in rak, yn dit gefal it Lange Rak. Yn 1852 waard de Nije Feart by de Ulesprong heaks troch dit rak hinne dold. De hichteferskillen waarden dêr heind mei in set fan trije slûzen.

De feart fan de Hearen Kompanjons wie al by de Wispel begûn, dêr't no it swimbad leit. Dat earste rak hie ek in (part fan) in rivier west. Dy sydriver kaam út op de Wispel en it Moedjip. Dat wetter hiet de Lúkster tynje. Dêrom krige de earste 800 meter fan de saneamde Hearrenfeart de namme Tynjerak.

De dwersferbining fan it Tynjerak nei it Langerak waard fansels ek in rak: it Skitersrak. Yn 1955 binne it Tynjerak en it Skitersra tichtsmiten. No leit dêr de rûnwei mei as namme De Rakken. It Langerak hjit noch lyksa mar it is no neat mear as in ôfwetteringskanaal.
Lange Sleatten

De **Lange Sleatten** (offisjeel Frysk) foarmje in feart yn de gemeenten Ljouwert en Tytsjerksteradiel, dy't fan de Krúswetters De Alde Feanen yn rint oant de Alde Wei, de Sânemar en it Sydsdjip.

De namme *Lange Sleatten* jildt sûnt 15 maart 2007 as de offisjele namme, as ferfanging foar de eardere offisjele namme *Lange Sloot*.

## Sjoch ek
* Wetters yn Fryslân
Lange Wyk

De **Lange Wyk** is in feart yn de gemeente Opsterlân. De Lange Wyk foarmet mei de Koarte Wyk it westlike stik fan de Skoatterlânske Kompanjonsfeart oan de eastkant fan de Gordyk.

In *wyk* is in fan de haadfeart ôfgeande lytsere feart om turf ôf te fieren.

De namme *'Lange Wyk* jildt sûnt 15 maart 2007 as de offisjele namme, as ferfanging foar de eardere offisjele namme *Lange Wijk*.
Langfliet

De **Langfliet** is in feart yn de gemeente Súdwest-Fryslân. Fan Warkum nei de Sânmar komt men earst troch it Klifrak, dan troch de Langfliet, Sânige Grûns en Koartfliet yn de Sânmar. It Langfliet leit súdwestlik fan Surhuzum.

De namme *Langfliet* jildt sûnt 15 maart 2007 as de offisjele namme, as ferfanging foar de eardere offisjele namme *Lange Vliet*.
Kuorfeart

De **Kuorfeart** is in feart yn de gemeente Ferwerderadiel. De feart rint fan de Hallumerhoekster Feart súdwest fan Hallum nei de Flakke Riet, west fan Hijum.

De namme *'Kuorfeart* jildt sûnt 15 maart 2007 as de offisjele namme, as ferfanging foar de eardere offisjele namme *Koevaart*. Op âlde kaarten wurdt it 'Koervaart' neamd.
Kweamar

De **Kweamar** is, nettsjinsteande de namme, in feart (gjin mar) yn de gemeente Ljouwert. It is in diel fan it Prinses Margrietkanaal tusken De Grêft en de Krúswetters.

De namme *'Kweamar* jildt sûnt 15 maart 2007 as de offisjele namme, as ferfanging foar de eardere offisjele namme *Quameer*.
Langsturtepoel

De **Langsturtepoel** is in mar op de grins fan de gemeentes De Fryske Marren en Súdwest-Fryslân. De poel leit benoarden de Jentsjemar en hat oan de noardeastkant ferbining mei de Elvebocht en de Frijgerssleat, oan de noardwesthoeke mei de Jurjensleat.

De namme *Langsturtepoel* jildt sûnt 15 maart 2007 as de offisjele namme, as ferfanging foar de eardere offisjele namme *Langstaartenpoel*.
Langwarder Feart

De **Langwarder Feart** is in feart yn de gemeente De Fryske Marren. De feart is de ferbining fan de Langwarder Wielen mei de noardliker lizzende Geau. Nei it easten is de ôfslach nei De Brekken, oan de westkant rinne Slingerrak en Hoaitesleat.

De namme *Langwarder Feart* jildt sûnt 15 maart 2007 as de offisjele namme, as ferfanging foar de eardere offisjele namme *Langweerdervaart*.
Latumer Feart

De **Latumer Feart** (Nederlânsk: *Lathumervaart*) is in feart yn de gemeente Súdwest-Fryslân. De feart rint fan Lollum nei it suden en rint súdeast fan Hemert yn de Harnzer Feart.
Laweiswyk

De **Laweiswyk** wie in wyk yn de gemeente Smellingerlân. It wie ien fan de wiken eastlik fan Drachten. De Laweiswyk rint lâns de Knobben nei de Huchten oan De Skieding. 

In wyk is in fan de haadfeart ôfgeande lytsere feart om turf ôf te fieren. 

De namme *Laweiswyk* jildt sûnt 15 maart 2007 as de offisjele namme, as ferfanging foar de eardere offisjele namme *Laweiswijk*.
Leakwerter Opfeart

De **Leakwerter Opfeart** is in feart by de buorskip Leakwert yn de gemeente De Waadhoeke. De opfeart rint fan de pleats Grut Laakwert nei de Tsjommer Feart.

De namme *Leakwerter Opfeart* jildt sûnt 15 maart 2007 as de offisjele namme, as ferfanging foar de eardere offisjele namme *Laakwerderopvaart*.
De Leien (wetter)

**De Leien** is in mar fan 300 bunder op de grins fan de gemeenten Smellingerlân en Tytsjerksteradiel. De mar leit benoarden Drachten, besuden Eastermar en bewesten De Tike. 
De mar is ûntstien troch feanterij, en is dêrom op in soad plakke ûndjip. Troch de mar rint in soal fan De Pein nei Eastermar en nei Rottefalle. Oan de eastkant fan de mar is in strantsje mei horekagelegenheid en kemping. 

It soal is begjin 21e iuw útbaggere dat de histoaryske fartrijehoek De Pein-Rottefalle-Eastermar yn eare hersteld waard. Bûten it soal is De Leien mar in meter djip. Om de rekreaasje te befoarderjen binne trije eilantsjes oanlein dy't, troch in priisfraach yn 2006 harren nammen krigen ha: *[[De Rôt]]*, nei in âld beurtskip dat eartiids tusken Ljouwert en Rottefalle fear, *[[Reitsma's Pôle]]*, nei in âld-fiskersfamylje en *[[De Baalder]]* wat 'baggelder' betsjut as ferwizing de eardere feanterij.

De mar is foar in grut part yn hannen fan Steatsboskbehear. Eartiids stie De Leien bekend as in natoergebiet dêr't ek in soad bysûndere fûgelkoloanjes wienen. Yn it ramt fan ûntwikkeling fan de Lits-Lauwersmarrûte wurdt de mar geskikter makke foar rekreaasje en toerisme. Hjir en dêr binne eilantsjes mei oanlisplakken makke. De farrûtes en tagonklikens binne ferbettere troch fargeulen oan te lizzen. De havens yn de omkriten fan De Leien wurden yn it ramt fan itselde projekt ek opknapt en ferbettere. Sa krijt De Tike, oan aan de westkant fan De Leien, in lyts haventsje, en krijt Eastermar sels in folslein nij wettersportterrein mei in passantehaven mei 30 lisplakken. Yn De Pein binne ek nije oanlissteigers makke. 

Sa soargje de plannen fan Steatsboskbehear foar in ympuls yn it toerisme op en om De Leien. It natoergebiet wurdt mear en mear omset yn in rekreaasjeplasse. Foar de natuerlike wettersporters (lês: silers en wynsurfers), is de mar troch de soad eilantsjes, sânbanken en fargeulen minder geskikt wurden. Mar foar de farders mei gruttere motorjachten is it in stik ferbettere.

De namme *De Leien* jildt sûnt 15 maart 2007 as de offisjele namme, as ferfanging foar de eardere offisjele namme *De Leijen*.
Leienpoel

De **Leienpoel** is in poel yn de gemeente Súdwest-Fryslân. Foar 2011, lei dy yn Wymbritseradiel, en dêrfoar yn de âldere gemeente Wymbritseradiel (1851-1984).

Yn de rin fan de tiid binne de nammen lykwols wat feroare. Doe't yn 1851 de gemeente Wymbritseradiel foarme waard, gong fan It Nau de Sânige Sleat nei de *Grutte Leien*. Fan dêr gong de Atesleat fierder nei it easten nei It Ges. Dy ferbining foarmet de skieding tusken Toppenhuzen en Twellingea.

Mei't de Tramwei De Jouwer - Snits oanlein waard yn 1886, en letter likernôch 1948 de dyk, en noch resinter yn 1978 de sneldyk A7, waard dy ferbining ferbrutsen. De poel waard úteinlik ta in dea ein, de *Leienpoel*, mei in dykje deromhinne mei sa'n selde namme. It lêste stikje oarekant de A7, waard yn it doarp ta it lêste stikje fan de Easterbrêgesleat.

Lykwols binne der plannen om de ferbining mei in nij trasee wer werom te bringen. Mei oanpassings oan de Prinses Margriettunnel, soe dy ek in ferbining tusken de beide einen fan de eardere Atesleat werstelle kinne.
Leiensfeart

De **Leiensfeart** is in feart yn de gemeente Tytsjerksteradiel. De feart rint súdwest fan Eastermar yn polder De Putten fan de Sumarderwei nei De Leien.

De namme *Leiensfeart* jildt sûnt 15 maart 2007 as de offisjele namme, as ferfanging foar de eardere offisjele namme *Leijensvaart*.
Leonzer Opfeart

De **Leonzer Opfeart** is in feart yn de gemeente Ljouwert. De feart rint fan Leons nei de Boalserter Feart.

Opfearten binne foaral oanlein om de fruchtbereterp grûn of turf ferfiere te kinnen.

De namme *brânsleat* ferwiist nei de oare reden om sa’n wetter oan te lizzen: de beskikking ha oer genôch bluswetter yn gefal fan brân.

In soad fan sokke sydtakken hawwe harren funksje ferlern en binne no tichtsmiten.
De Liens

**De Liens** is in mar yn de gemeente Wymbritseradiel. De mar hat fia de Tienesleat ferbining mei it Prinses Margrietkanaal súdeastlik fan Snits en stiet middels De Dolte yn ferbining mei de Snitser Mar en de Holle Grêft.
Marrewyk

De **Marrewyk** is in feart yn de gemeente Smellingerlân. De wyk is hast fiif kilometer lang en rint fan it easten fan Drachten by de N31 besuden Drachtster Kompenije yn noardeastlike rjochting nei de N358, de Skieding en de Leidyk. De wyk is groeven yn de tiid fan de feanterij.

De namme *Marrewyk* jildt sûnt 15 maart 2007 as de offisjele namme, as ferfanging foar de eardere offisjele namme *Meerwijk*.

## Oars
Marrewyk is ek de namme fan in revalidaasjesintrum yn Drachten op it hiem fan sikehûs Nij Smellinghe.
Marrumer Feart

De **Marrumer Feart** is in feart yn de gemeente Ferwerderadiel. De feart rint fan de Hearreweister Feart yn de rjochting fan Marrum troch de Marrumer Mieden. By Marrum makket it wetter in bocht nei it súdeasten. Nei de Kleasterdyk hjit de feart Kontribúsjefeart.

De namme *Marrumer Feart* jildt sûnt 15 maart 2007 as de offisjele namme, as ferfanging foar de eardere offisjele namme *Marrumervaart*.
Dagobert III

**Dagobert III** (699 - 715) wie in Merovingyske kening fan de Franken tusken 711 en 715.

## Skiednis
Dagobert III wie de soan fan Gildebert III en Edonne. Yn 711 folgde hy syn heit op as kening oer Austraasje, Neustrje en Boergonje. Omdat er amper 12 jier âld wie, hie syn hofmeier Pippyn fan Herstal de echt macht yn hânnen.

Mei de dea fan Pippyn yn 714 ûntstie der striid om de macht. Wylst guon fan de Frankyske eallju iepentlik tsjin de kening yn opstân kamen foel de Fryske kening Redbad it noarden oan. 

Dagobert besocht sels mear macht te krijen en beneamde Ragenfrid ta syn Hofmeijer ynstee fan Teudebald in pakesizzer fan Pippyn. Ek Karel Martel in ûnwettige soan en Plektrude de frou fan de ferstoarne hofmeijer spile in rol yn dit barren. Lykwols kaam Dagobert III al gau te ferstjerren (715), syn soan Teuderik IV en rjochtmittige opfolger waard oerslein, dêrfoar yn plak waard Gilperik II as kening beneamd.
Leienspet

De **Leienspet** is in feart yn de gemeente Dantumadiel. De feart rint east fan de Swarte Broek eastlik fan Readtsjerk benoarden de Sippenfinnen nei de wei Bûtenfjild.

De namme *Leienspet* jildt sûnt 15 maart 2007 as de offisjele namme, as ferfanging foar de eardere offisjele namme *Leijenspet*.
Leister Feart

De **Leister Feart** is in feart yn de gemeenten Ljouwert en Waadhoeke.

De feart rint fan de Feinsumer Feart troch Alde Leie nei de Aldrij en foarmet ûnderdiel fan de Alvestêderûte. 

Oan de feart stiet yn 'e doarpskom fan Alde Leie in monumint foar de froulike winnaars fan Alvestêdetochten: Lenie van der Hoorn (1985), Tineke Dijkshoorn (1986) en Klasina Seinstra (1997). It monumint wurdt 'ús Klasyn' neamt om't hja yn Alde Leie wennet. De Leister Feart hat troch in daam gjin iepen ferbining mei de Hijumer Feart.

Westlik fan Alde Leie leit de nei Anita Andriesen ferneamde slús, dy't tagong ta it Bildtske diel fan de Noardlike Alvestêde Farrûte biedt.  

De namme 'Leister Feart' jildt sûnt 15 maart 2007 as de offisjele namme en ferfangt de eardere offisjele Nederlânsktalige namme *Leistervaart*.

20191023 Elfstedenrijdster in Alde Leie.jpg|Monumint *ús Klazien*, winner Alvestêdetochten
2023 Alde Leie, Leisterbrêge.jpg|Leisterbrêge
20191023 Sluis Leister Feart in Alde Leie.jpg|Anita Andriesenslús
715

## Foarfallen
* Gregorius II wurdt ta paus ferkeazen.
* Biskop Bonifatius begjint mei syn sindingsekspedysje nei de Friezen.
* Nei de dea fan Pippyn fan Harstal meitsje de eallju fan Neustrië gebrûk fan de situaasje en skiede harren ôf fan Austraasje.
* Yn Fryslân makket Redbad him op it Frankyske ryk yn te fallen.
* Nei de dea fan kening Dagobert III wurdt Daniël op de troan set as Gilperik II mei Ragenfrid as hofmeier.
* Yn Austraasje besiket Plektrudis, de frou fan Pippyn fan Harstal de macht te hâlden.
* Oemajaden-kalyf al-Walid I ibn Abd al-Malik wurdt opfolge troch Sulayman ibn Abd al-Malik.

## Berne

## Ferstoarn
* 9 april - Paus Konstantyn, (paus fan 708 oant 715) 
* Qutayba ibn Muslim
* Dagobert III, Frankyske kening.
Gesalik

**Gesalik** of **Gesalek** († 513) wie in Fisigoatyske kening fan  507 oant 513. Gesalik wie in swakke kening, dy't de Franken net ôfhâlde koe fan fierdere oermasteringen. Under syn bewâld bleau allinnich Septimaanje Goatysk, wêrby in ein kaam oan it Goatyske keninkryk yn Galje. 

## Skiednis
Gesalik folge syn heit Alarik II op de troan, nei de ferlerne Slach fan Fouillé tsjin de Franken, hoewol't er ûnwettich berne wie, omdat Amalrik, de ienige wetlike soan fan Alarik noch minderjierrich wie. 

Hy sette de kriich tsjin de Franken troch, mar hie dêrby net folle súkses. De haadstêd fan it Fisigoatyske ryk waard troch de Franken yn 'e brân stutsen en Narbonne foel yn Boergondyske hannen. Allinnich troch yngripen fan de Ostrogoaten ûnder Teodoarik de Grutte koe in fierdere delgong tsjinhâlden wurde.  

Yn 511 waard Gesalik ûnder fuotten helle troch Ibbas en ferdreaun. Hy flechte nei de Fandalen, kaam letter werom en sneuvele yn in gefjocht. De neifolger fan Gesalik wie syn healbroer Amalrik, earst mei Teodoarik as fâd en yn 522 offisjeel as kening.

## Literatuer
* , *de Goten: vorsten en vazallen* (1979).
511

## Foarfallen
* Nei de dea fan Klovis wurdt it Frankyske Ryk fan de Merovingen ferparte ûnder syn fjouwer soannen.

## Berne

## Ferstoarn
* Klovis, Frankyske kening
Limoeiswyk

De **Limoeiswyk** is in feart yn de gemeente Opsterlân. De feart rint fan de Opsterlânske Kompanjonsfeart by Weinterpferlaat nei it súdeasten nei Welgelegen. De feart rint bylâns de Jan Evertswei.

In wyk is in fan de haadfeart ôfgeande lytsere feart om turf ôf te fieren.

De namme *Limoeiswyk* jildt sûnt 15 maart 2007 as de offisjele namme, as ferfanging foar de eardere offisjele namme *Limoeiswijk*.
Loaiïngeaster Feart

De **Loaiïngeaster Feart** is in feart yn de gemeente Súdwest-Fryslân. De feart ferbynt Loaiïngea mei de Snitser Aldfeart.
Loddehel

De **Loddehel** is in marke yn de gemeente Dantumadiel. De mar leit oan de eastkant fan de Sippenfennen west fan Feanwâlden. De Loddehel rint nei it suden troch as Wâlster Feart nei Feanwâldsterwâl. Oan de noardkant rint De Wiel.

De namme *Loddehel* jildt sûnt 15 maart 2007 as de offisjele namme, as ferfanging foar de eardere offisjele namme *Looden Hel*.
Longbuorster Feart

De **Longbuorster Feart** is in feart yn de gemeente De Waadhoeke. De feart rint súdwest fan Dronryp fan de Longbuorren nei it Van Harinxmakanaal. 

De namme *Longbuorster Feart* jildt sûnt 15 maart 2007 as de offisjele namme, as ferfanging foar de eardere offisjele namme *Lange Buurstervaart*.
Louwepoel

De **Louwepoel** is in mar yn de gemeente Wymbritseradiel. De poel leit benoarden Jutryp en wurdt trochsnien troch de Riper Feart. Efkes súdliker leit de Hingstepoel.